70. ΝΟΜΟΣ υπ' αριθ. 2073 της 25/28 Ιουλ. 1992 (ΦΕΚ Α΄ 126) Μεταστέγαση του Συμβουλίου της Επικρατείας. Άρθρ.1.-1.Από την έναρξη του προσεχούς δικαστικού έτους, όλοι οι σχηματισμοί του Συμβουλίου της Επικρατείας συνεδριάζουν στο Μέγαρο του Αρσακείου όπου θα είναι και η έδρα του, τηρουμένων των διατάξεων του παρόντος νόμου. 2.Η εγκατάσταση του Συμβουλίου της Επικρατείας στο Αρσάκειο Μέγαρο αρχίζει να πραγματοποιείται μετά την έκδοση της αποφάσεως της πολεοδομικής υπηρεσίας, που προβλέπεται στο άρθρ. 3 παρ. 1 του παρόντος νόμου, και τη σφράγιση των καταστημάτων, των οποίων οι χρήσεις δεν είναι συμβατές, σύμφωνα με τα οριζόμενα στο επόμενο Άρθρ.6.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 6.ΑΑ.α.70 Συμβούλιο Επικρατείας άρθρο. 3.Η μεταφορά των επίπλων και λοιπών κινητών πραγμάτων γίνεται με τη φροντίδα και δαπάνες του ΤΑ.Χ.ΔΙΚ.. Η ευθύνη και η εποπτεία των σχετικών εργασιών ανατίθεται σε τριμελή επιτροπή, που αποτελείται από το νεότερο αντιπρόεδρο του Συμβουλίου της Επικρατείας, το Γενικό Γραμματέα της Βουλής και τον Πρόεδρο του Διοικητικού Συμβουλίου του ΤΑ.Χ.ΔΙΚ.. Άρθρ.2.-1.-Στα καταστήματα του ισογείου των περιμετρικών κτιρίων του κτιριακού συγκροτήματος του Αρσακείου της στοάς του «Ορφέα» και της νέας υπό κατασκευή στοάς επιτρέπονται οι οριζόμενες στις επόμενες παραγράφους χρήσεις. 2.Στο ισόγειο των περιμετρικών κτιρίων με πρόσοψη στην οδό Πανεπιστημίου επιτρέπονται βιβλιοπωλεία, εκδοτικοί οίκοι, αίθουσες τέχνης, υποκαταστήματα και γραφεία γραμματοσήμων και νομισμάτων για συλλέκτες, γραφεία δημοσίων υπηρεσιών, ταχυδρομεία και τηλεγραφεία. 3.Στο ισόγειο των περιμετρικών κτιρίων με  πρόσοψη στις οδούς Αρσάκη και Πεσμαζόγλου  εκτός από τις χρήσεις της προηγούμενης  παραγράφου επιτρέπονται και ανθοπωλεία, καταστήματα οπτικών ειδών και φωτογραφικών μηχανών, καθώς και φαρμακεία. 4.Ειδικώς στην οπίσθια όψη του κτιριακού συγκροτήματος στην οδό Σταδίου εκτός από τις χρήσεις των προηγούμενων παραγράφων επιτρέπεται και η συνέχιση της λειτουργίας των ήδη υπαρχόντων καταστημάτων πώλησης ενδυμάτων και μόνο στους ήδη καταλαμβανόμενους από αυτά χώρους, υπό τους εξής όρους: α)δεν επιτρέπεται η έκθεση ειδών περισσότερων των τριών σε κάθε προσθήκη και β)οι προσθήκες θα διακοσμούνται με γλυπτά, πίνακες ζωγραφικής, φυσικά άνθη και καλλωπιστικά φυτά και θα διαμορφώνονται κατά τρόπον ώστε να μην είναι ορατό το εσωτερικό του καταστήματος. 5.Στη στοά του "Ορφέα", εκτός από τις χρήσεις των προηγούμενων παρ. 2 και 3, επιτρέπονται και κοσμηματοπωλεία ωρολογοποιεία, φωτογραφεία, παλαιοπωλεία (στα οποία πάντως δεν επιτρέπεται η διενέργεια δημοπρασιών), γραφεία ταξειδίων, πρατήρια ειδών ζαχαροπλαστικής, καταστήματα δίσκων μουσικής, φωτογραφικών και κινηματογραφικών ειδών, καλλυντικών, μουσικών οργάνων, ειδών κεραμικής, αντικειμένων τέχνης, εκκλησιαστικών ειδών, σημαιών, λαβάρων και εμβλημάτων, ειδών λαϊκής τέχνης και γραφεία αρχιτεκτόνων, καθώς και καταστήματα δερμάτινων ειδών εκτός υποδημάτων. Διατηρείται το υπάρχον καφενείο "Ορφέας", με τη δυνατότητα τοποθέτησης τεσσάρων τραπεζιών, κατά ανώτατο όριο, των τεσσάρων καθισμάτων, εντός της στοάς. Επίσης επιτρέπεται η λειτουργία του καφενείου, που εμφαίνεται στα διαγράμματα που έχουν εγκριθεί με την 59968/6260/1988 (ΦΕΚ 574 Δ΄) απόφαση του Υπουργού Περιβάλλοντος, Χωροταξίας και Δημόσιων Έργων, με δυνατότητα τοποθέτησης στο αίθριο τεσσάρων τραπεζιών, κατά ανώτατο όριο των τεσσάρων καθισμάτων και ισάριθμων καλαίσθητων σκιάδων (ομπρελών με ξύλινο σκελετό και πανί σε απόχρωση του λευκού). Το καφενείο αυτό δεν επιτρέπεται να λειτουργεί μετά την 22.00 ώρα και έως την 7.00΄ πρωινή ώρα. 6.Στην υπό κατασκευή νέα στοά, εκτός από τις προβλεπόμενες στις προηγούμενες παρ. 2 και 3 και 5 χρήσεις, επιτρέπονται και χαρτοπωλεία, γραφεία δακτυλογραφήσεων, μεταφράσεων και φωτοτυπικών εργασιών, καταστήματα ιατρικών, οδοντιατρικών εργαλείων, και επιστημονικών οργάνων εν γένει, μηχανών και ειδών γραφείου, ειδών ζωγραφικής και γραφικών τεχνών, ειδών καπνιστού, κρυστάλλινων ειδών και κορνιζοποιεία. (Μετά τη σελ.104,262) Σελ. 104,263 Τεύχος 1178-Σελ. 33 Συμβούλιο Επικρατείας 6.ΑΑ.α.69-70 7.Στη νέα αυτή στοά θα μετεγκατασταθούν τα καταστήματα των οποίων οι προσόψεις ευρίσκονται επί των οδών Πανεπιστημίου, Αρσάκη, Σταδίου, Πεσμαζόγλου και των οποίων οι χρήσεις απαγορεύονται από τις διατάξεις του νόμου αυτού, εφόσον το επιθυμούν οι μισθωτές και συμφωνεί σε αυτό και η Φιλεκπαιδευτική Εταιρεία. Δεν επιτρέπεται όμως η μεταστέγαση καταστήματος παρασκευής φαγητών (σουβλατζίδικο), καταστήματος ξηρών καρπών, καταστήματος ειδών κυνηγίου και καταστήματος ηλεκτρικών και οικιακών συσκευών. Στην περίπτωση της παραπάνω μεταστέγασης δεν καταβάλλεται η προβλεπόμενη από την παρ. 13 του άρθρ. 15 του νόμ. 1649/1986 τόμ. 6Α, σελ. 390,322, αποζημίωση. 8.Οποιαδήποτε άλλη χρήση, εκτός από τις προβλεπόμενες στις προηγούμενες παραγράφους απαγορεύεται. Άρθρ.3.-1.Με απόφαση του προϊστάμενου της αρμόδιας πολεοδομικής υπηρεσίας, επιβάλλεται η άμεση διακοπή της λειτουργίας των καταστημάτων στα οποία διατηρούνται χρήσεις μη επιτρεπόμενες, σύμφωνα με το άρθρ. 2 και διατάσσεται η σφράγισή τους. Η απόφαση αυτή δεν υπόκειται σε προσφυγή ενώπιον οιασδήποτε διοικητικής αρχής. Ταυτόχρονα κινείται η διαδικασία αποβολής των μισθωτών, σύμφωνα με τις διατάξεις των παρ. 5, 12 και 13 του άρθρ. 15 του Νόμ. 1649/1986, (τόμ. 6Α, σελ. 390,322). 2.Αν ο μισθωτής αρνείται να παραδώσει ελεύθερο το μίσθιο, το Δημόσιο έχει το δικαίωμα να ζητήσει την αποβολή του μισθωτή και την παράδοση της χρήσεως του μισθίου από το αρμόδιο μονομελές πρωτοδικείου, σύμφωνα με τη διαδικασία των άρθρ. 648 επ. του Κώδικα Πολιτικής Δικονομίας. Η απόφαση του δικαστηρίου είναι υποχρεωτικά προσωρινώς εκτελεστή και δεν επιτρέπεται να ταχθεί προθεσμία για την απόδοση της χρήσης. Η προθεσμία και η άσκηση οποιουδήποτε ενδίκου μέσου, ακόμη και της ανακοπής ερημοδικίας, δεν αναστέλλει την εκτέλεση της απόφασης. Δεν συγχωρείται για οποιονδήποτε λόγο αναστολή εκτέλεσης της απόφασης. 3.(Αντικαθίσταται το πρώτου εδάφιο της παρ. 13, του άρθρ. 15 του Νόμ. 1649/86, τόμ. 6, σελ. 390,327). 4.Οι δαπάνες που προκαλούνται από την εφαρμογή του άρθρου αυτού αντιμετωπίζονται από τις πιστώσεις του Υ .ΠΕ.ΧΩ.Δ.Ε.. Σελ. 104,264 Τεύχος 1178-Σελ. 34 Άρθρ.4.-1.Τα καταστήματα δεν επιτρέπεται να έχουν εμφάνιση και λειτουργία ασυμβίβαστη με τη λειτουργία του Συμβουλίου της Επικρατείας και την αισθητική του κτιρίου. 2.Απαγορεύεται η έκθεση κάθε είδους εμπορευμάτων εκτός του χώρου των καταστημάτων, καθώς και η χρήση μεγαφωνικών συσκευών ή άλλης πηγής πρόκλησης θορύβου ή εν γένει όχλησης. 3.Ως προς την τοποθέτηση επιγραφών ή άλλων πρόσθετων στοιχείων στην πρόσοψη των καταστημάτων εφαρμόζονται οι διατάξεις του από 4.4/21.5.1984 (ΦΕΚ 314 Δ΄) π.δ/τος. Απαγορεύεται η αναγραφή στις προθήκες και γενικότερα στις προσόψεις των καταστημάτων επιγραφών δηλωτικών ομαδικής ή ευκαιριακής εκποίησης εμπορευμάτων (όπως "ΔΙΑΛ ΥΣΗ, ΠΤΩΧΕΥΣΗ, ΕΚΠΟΙΗΣΗ, ΕΥΚΑΙΡΙΑ, ΕΚΠΤΩΣΕΙΣ", κ.λπ.). Άρθρ.5.-1.Εάν διαπιστωθεί μεταβολή της χρήσης καταστήματος σε μη επιτρεπόμενη χρήση ή εμφάνιση και λειτουργία του κατά παράβαση των διατάξεων των προηγούμενων άρθρων, επιβάλλεται με απόφαση της αρμόδιας πολεοδομικής υπηρεσίας η άμεση συμμόρφωση προς τις διατάξεις αυτές. Σε περίπτωση συμμόρφωσης μεν αλλά επανάληψης της παράβασης επιβάλλεται διακοπή της λειτουργίας του καταστήματος επί μία εβδομάδα. Σε περίπτωση και τρίτης παράβασης έχει εφαρμογή ως προς τις κυρώσεις η παρ. 3 του άρθρου αυτού. 2.Εάν η άμεση συμμόρφωση δεν είναι δυνατή, αλλά απαιτείται ορισμένος χρόνος, τάσσεται προθεσμία μιας εβδομάδας για την αποκατάσταση της επιτρεπόμενης χρήσης ή την άρση των οχλήσεων κ.λπ. και επιβάλλεται η ισόχρονη διακοπή της λειτουργίας του καταστήματος. 3.Εάν δεν υπάρξει η προβλεπόμενη στις προηγούμενες παραγράφους συμμόρφωση, επιβάλλεται με απόφαση της αρμόδιας πολεοδομικής υπηρεσίας διακοπή της λειτουργίας του καταστήματος επί 30 ημέρες και διατάσσεται ή σφράγισή του. Σε περίπτωση υποτροπής επιβάλλεται η οριστική διακοπή της λειτουργίας του καταστήματος και διατάσσεται επίσης η σφράγισή του. Ταυτόχρονα κινείται η διαδικασία αποβολής του μισθωτή από το μίσθιο, σύμφωνα με τις διατάξεις των παρ. 5, 12 και 13 του άρθρ. 15 του Νόμ. 1649/1986. 